Faktisk er checken så stor, at man både har arrangeret lejrskole for alle elever, bygget en ny legeplads samt indkøbt en interaktiv tavle. - Det er rigtig dejligt. Det giver os nogle muligheder, som vi ellers ikke havde haft. Nogle af de ting, som vi i de senere år har været nødt til at spare væk, dem kan vi nu igen gennemføre, som for eksempel en fælles lejrskole, siger skoleleder Anna Marie Nør Hansen til TV2 Nord. Det er den lokale erhversmand Laurids Beckmann, der for anden gang har udskrevet en check på 100.000 kroner. Men for ham gælder det langtfra kun om at støtte den skole, tre af hans fire børn til dagligt går på. - Skolen er livsnerven i vores samfund. Uden en velfungerende skole, så vil byen dø. Med de besparelser der har været de seneste år, så fandt vi det naturligt at hjælpe, fordi vi har økonomisk mulighed for det, siger Laurids Beckmann.

Referat:
På Hou skole har man fået en check, en meget stor check.